**DĖL LEIDIMO KIRSTI IR GENĖTI SAUGOTINUS ŽELDINIUS**

2024 m. vasario 29 d. Nr. MV- 101

Rokiškis

Vadovaudamasis Lietuvos Respublikos želdynų įstatymo 5 straipsnio 2 dalies 10 punktu, Lietuvos Respublikos vietos savivaldos įstatymo 3 straipsnio 3 dalimi, 6 straipsnio 26 punktu, 25 straipsnio 5 dalimi, Rokiškio rajono savivaldybės tarybos 2023 m. gegužės 25 d. sprendimu Nr. TS-167 patvirtintų Rokiškio rajono savivaldybės želdynų ir želdinių apsaugos taisyklių 37 punktu, 40.3, 40.7 ir 40.12 papunkčiais, atsižvelgdamas į Rokiškio kaimiškosios seniūnijos 2024-02-22 raštą Nr. S9-40(36.2.5-28):

1. L e i d ž i u kirsti:

1.1. pasvirusius, pažeistus stiebo ir šaknų puvinio, saugotinus klevus – 5 vnt., kurių skersmuo 1,3 m aukštyje – 20 cm, 20 cm, 15 cm, 90 cm ir 35 cm, augančius senųjų kapinių teritorijoje, valstybinėje žemėje, nesuformuotame žemės sklype, Kirkūnėlių kaime, Rokiškio kaimiškojoje seniūnijoje (koordinatės LKS-94: X: 6206163, Y: 607610);

1.2. gadinančius kelio dangą bei kelio profilį, saugotinus medžius: pušis – 6 vnt., kurių skersmuo 1,3 m aukštyje – 21–40 cm ir beržus – 3 vnt., kurių skersmuo 1,3 m aukštyje – 21 cm – 40 cm, augančius kelių RK-83 Sėlynė–Natkuškiai–Audra (statinio unikalus numeris 4400-4307-6715) ir RK-87 Alseta–Ulytėlė (statinio unikalus numeris 4400-2485-3045) juostoje, Rokiškio kaimiškojoje seniūnijoje.

2. L e i d ž i u genėti saugotinus želdinius –ąžuolus – 3 vnt., kurių skersmuo 1,3 m aukštyje – 80 cm, 70 cm, 65 cm ir klevus – 4 vnt., kurių skersmuo 1,3 m aukštyje – 40 cm, 65 cm, 44 cm, 80 cm, augančius senųjų kapinių teritorijoje, valstybinėje žemėje, nesuformuotame žemės sklype, Kirkūnėlių kaime, Rokiškio kaimiškojoje seniūnijoje (koordinatės LKS-94: X: 6206163, Y: 607610).

3. N u s t a t a u, kad kertamų saugotinų želdinių atkuriamosios vertės kompensacija neskaičiuojama.

4. N u s t a t a u, kad leidimas įsigalioja ne anksčiau kaip po 20 darbo dienų, skaičiuojant nuo potvarkio priėmimo datos.

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės vicemeras, pavaduojantis savivaldybės merą Antanas Taparauskas